
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 229
                                                            din 14 septembrie 2022
pentru aprobarea modificării Hotărârii Consiliului Local Sighișoara nr. 134 din 30 mai 2022 privind aprobarea depunerii proiectului: ”Reabilitare energetică moderată a Liceului Tehnologic nr. 1, Sighișoara, județul Mureș”

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 29.398/12.09.2022 și la Consiliul Local Sighișoara cu nr. 29.561/13.09.2022, de referatul de aprobare, înregistrat cu nr. 29.400/12.09.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere Hotărârea Consiliului Local Sighișoara nr. 134 din 30 mai 2022 privind aprobarea depunerii proiectului: ”Reabilitare energetică moderată a Liceului Tehnologic nr. 1, Sighișoara, județul Mureș”;

Ținând cont de prevederile Ordonanței de Urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de prevederile Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de Ghidul Specific privind regulile și condițiile aplicabile finanțării din fondurile europene aferente Planului naţional de redresare şi rezilienţă în cadrul apelurilor de proiecte PNRR/2022/C5/2/B.2.1/1, PNRR/2022/C5/2/B.2.2/1, Componenta 5 – Valul renovării, Axa 2 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, aprobat prin Ordinul nr. 441/2022 al Ministerului Dezvoltării, Lucrărilor Publice și Administrației; 

Văzând prevederile Legii nr. 372/2005 privind performanţa energetică a clădirilor, republicată;
Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare; 

Având în vedere prevederile art. 42 alin. (1) din Legea nr. 500/2002 privind finanţele publice, cu modificările şi completările ulterioare; 

Având în vedere și prevederile Hotărârii de Guvern nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Luând act de solicitarea de clarificare primită cu privire la acest proiect amintit mai sus, din partea Ministerului Dezvoltării, Lucrărilor Publice și Administrației, înregistrată la Municipiul Sighișoara cu nr. 28.999/08.09.2022, cu privire la corelarea informațiilor din cererea de finanțare cu documentația anexată, având termen de răspuns la aceasta până cel târziu în data de 14.09.2022;   
Ținând cont de prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 29.403/12.09.2022, prin care se propune modificarea Hotărârii Consiliului Local Sighișoara nr. 134 din 30 mai 2022 privind aprobarea depunerii proiectului: ”Reabilitare energetică moderată a Liceului Tehnologic nr. 1, Sighișoara, județul Mureș”;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ,,b”, alin. (4) lit. ,,d” și lit. ,,f” și alin. (14), art. 139 alin. (1), alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:
Art. I. Se modifică prevederile din Hotărârea Consiliului Local Sighișoara nr. 134/30.05.2022, în sensul că se aprobă rectificarea Anexei nr. 1 - Descrierea sumară a investiției: ”Reabilitare energetică moderată a Liceului Tehnologic nr. 1, Sighișoara, județul Mureș”, prevăzută la art. 4 din Hotărârea Consiliului Local Sighișoara nr. 134/30.05.2022 și se actualizează cu rectificarea astfel aprobată, potrivit Anexei nr. 1 – Detalii tehnice cu privire la intervențiile asupra obiectivului - Liceul Tehnologic nr. 1, Sighișoara – actualizare septembrie 2022 – pentru proiectul: ”Reabilitare energetică moderată a Liceului Tehnologic nr. 1, Sighișoara, județul Mureș”, care face parte integrantă din prezenta hotărâre.

Art. II. Se împuternicește Primarul Municipiului Sighișoara, domnul Sîrbu Ioan - Iulian, să semneze toate actele necesare și contractul de finanțare în numele U.A.T. Municipiul Sighișoara.
Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Achiziții, Investiții, Fonduri Europene, Biroul Buget, Contabilitate, Salarizare – Direcția Economică și Direcția Arhitect Șef din cadrul Municipiului Sighișoara.
Art. IV. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa  www.primariasighisoara.ro.

PREŞEDINTE DE ŞEDINŢĂ,

  

          Stupariu Călin                    
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Achiziții, Investiții, Fonduri Europene;

  1 ex. Biroul Buget, Contabilitate, Salarizare – Direcţia Economică.
10 ex.  

B.A. 
